Dati, makapag-uuwi ka pa ng mga alahas at mga mansiyon
mula sa pakikipagkita sa mga senyor.
At ngayon,
iniwan mo si Alam sa mga Baloch.
Kung di mo makontrol ang anak mo, Ate.
Paano ka mangunguna sa Heeramandi?
Matayog man ang saranggola,
pero kontrolado ko ang pisi.
Naaayon sa plano ko ang mga nangyayari.
-Satto. -Senyora?
Ipalagay mo kay Iqbal sa kalesa.
Senyora, hindi pa nakakalaya si Iqbal.
Nalimutan ko.
Senyora, ngayong naalala mo na, mapapalaya mo na ba siya?
Satto, ikarga na natin ang mga ito.
Habang wala ako, ang mga susing ito…
ay responsabilidad mo.
-Satto, ang mga baul ko. -Opo, Senyora.
Ito ang Amrood Kothi.
Minana ko ito sa yumao kong ina.
Tahanan na natin ito.
-Ginoong Tajdar? -As-salaam alaikum.
Kuya, narito si Kuya Tajdar!
Ano ang kaguluhang ito? Sino ang dumating?
Manang, narito si Taj.
Nagma, kuha ka ng tubig!
-Taj. -Ginoong Tajdar.
-Kasihan ka nawa. -Kumusta ka, Tito?
Tapos na ang Eid.
-Ngayon, parang Eid na ulit. -Oo nga…
Alam, halika.
Sino siya?
Si Alamzeb, bisita ko. Dito muna siya kasama ko.
Pumayag ba sina Senyora Qudsia at Kuya Ashfaq dito?
Kung gayon, bakit siya tutuloy rito?
Pumasok kayo.
Halikayo.
Ginoong Tajdar, mahilig kang magbasa.
Binasa mo rin sana ang Nikah.
Ang mga babaeng kumakasama sa mga lalaking hindi nila asawa,
maituturing na bisita sa London,
pero sa India, iba ang tawag sa kanila.
At ang mga bumabastos sa bisita, ano'ng tawag sa kanila?
Manang Gurbaksh!
Dalhin mo si Alamzeb sa kuwarto niya.
Mansiyon mo ito.
Pero tandaan mo…
pag pumasok siya, aalis na ako rito.
Kung 'yan ang gusto mo,
di kita pipigilan.
Ito ang kuwarto ng bisita.
Ano'ng klaseng bisita siya? Naninira ng pamilya.
Di ito kasa, pero isang mansiyon.
Kung ayaw mo rito, may tuluyan ang mga alila.
Nasa likod ng mansiyon. Gusto mo ba rito?
Manang Gurbaksh,
tinuruan ako ni Qudsia na igalang ko ang mga tauhan,
at igalang mo ang mga bisita.
Wag kang maging bastos.
Paano ang sa 'yo, Ginoong Taj?
Pinalayas mo ang tiyo mo…
para sa isang babae.
Patawarin mo siya.
Masakit mang magsalita si Gurbaksh,
mabuti siyang babae.
Kunin mo ito. May kaunting alahas at pera.
-Mabuhay ang rebolusyon. -Mabuhay ang rebolusyon.
Tara na.
Kawawang Ate.
Ibinigay niya sa iyo ang susi,
nagtiwala sa anak niya kaysa sa kapatid.
At magnanakaw pala ang anak niya.
Mabuti ang layunin ko sa pagnanakaw.
Puwede namang para sa masama.
Di tumatanggap ng limos si Waheeda, lalaki man o susi.
Ano na naman, Tiya?
Ang papeles ni Ate Rehana.
Pinasunog ito sa akin dati ng hukluban.
Sinilip ko.
At doon ko napagtanto
na may pruweba ito laban kay Ate Mallika.
Kung matagal na ito sa iyo, bakit hindi mo ginamit?
Pangako sa akin ni Mallika ang Khwabgah.
Akala ko, magiging
Senyora ako ng sarili kong mansiyon.
Buweno, Fareedan…
Ibibigay ko na ito sa iyo. Tiyakin mong makukuha ito ni Cartwright.
Ayaw mo ba ng titulo ng Khwabgah?
Tama na, Fareedan.
Di mo ibibigay ang Khwabgah.
Pabagsakin mo na lang si Mallika para sa akin.
-Heto, 1,000 sisidlan patungong London… -Ginoo.
Bakit ikakalakal ang mga mangga?
Para mas malaki ang kita, iho.
Akala ko, nilalasap natin ang pinaghirapan natin,
pero dito, iniluluwas ang mga ito.
Ikansela mo ang mga order, ginoo. Ibebenta ang mga manggang ito sa India.
Pero Ginoong Taj…
Ginoo…
Tuso ang mga babaeng taga-Heeramandi.
Naglalaro sila ng manika habang bata, at lalaki sa pagtanda nila.
Kahit ano pang sabihin mo, mahal siya ni Ginoong Tajdar.
Ganoon ang senyor.
Pagkatapos gamitin saglit ang bagong kubrekama, papalitan din.
Ginoong Taj!
Mukhang uulan na. Bumalik na tayo!
Alam, tara na.
Tingnan mo ako…
Tingnan mo ako
At hayaan mo akong mahulog ang loob sa iyo
Tingnan mo ako
Handa na akong mag-alab
Gaya ng gamugamo sa apoy
Tingnan mo ako…
-Kartar? -Heto na po.
Sabihan mo si Alam, hapunan na.
Hindi ka niya masasaluhan.
Mag-isa kang maghahapunan. May lagnat siya.
Tumawag ka ng doktor, kung gayon.
Ano'ng gagawin ng doktor?
Dala lang ng pag-ibig iyon. Oras lang ang kailangan niya.
T A
Bihis na bihis! Saan ang tungo ninyo, mga binibini?
Di mo na maalala? Ibibigay namin ito kay Cartwright.
Tara na?
Kay Senyor Cartwright?
-Kung gayon, maghubad na kayo. -Ang kapal mo!
Labinlimang araw na siya sa Karachi.
Hubarin n'yo na ang mga salamin n'yo.
Utang na loob! Laging masamang balita dala mo.
-Malas na… -Tiya!
Ang tagal ng 15 araw, Fareedan.
Puwedeng makabawi si Mallika sa loob ng 15 araw.
Maghintay ka lang, Tiya.
Naghintay ako nang 15 taon. Ano ba naman ang 15 araw?
Di na mapipigilan ang pagbagsak niya.
Itong papeles…
Ang testimonya mo…
Ang determinasyon ko…
at ang kagandahan natin…
Ang kagandahan natin.
Ganiyan nga.
Balraj, saan mo dadalhin ang mga ito?
Sa pagawaan ng tela. Doon namin dinala.
Bakit?
Doon bubuuin ang mga bomba.
Sa Amrood Kothi pinakaligtas buuin ang mga bomba.
At sang-ayon si Senyor Hamid.
-Bakit nagbago bigla? -Dahil sa iyo. Nagbago ka, Tajdar.
Dumami ang tungkulin mo.
Ihiwalay mo ang pag-ibig at rebelyon, Ginoong Tajdar.
Kung hindi, mapapahamak tayo, ang misyon natin, at ang kawawang si Alam.
Tara, Umesh.
Bakit ka narito?
Nagdala ako ng tsaa.
Makakaalis ka na. Magkita tayo mamaya.
Patawarin mo ako, Ka Balraj,
pero hindi mahihiwalay ang pag-ibig sa rebelyon.
Walang kaibahan ang pagmamahal sa rebolusyon.
Pero wag kayong mag-alala.
Di ako makakasagabal sa tungkulin niya.
Di na ako ulit papasok dito.
Kumusta ka?
May tinanong ako, Mallika.
-Babalik ako sa Lahore. -Bakit?
Pinapunta mo ako sa Murree para malimutan ang Shahi Mahal.
Subalit nangaso ka naman, at mag-isa lang ako rito.
Ngayon, umuwi kang walang dalang huli.
Mayroon akong dalang huli.
Heto ang huli sa araw na ito, para lang sa iyo.
Sina Fareedan at Ginoong Sattan?
Ibinenta ko sa kanya si Fareedan 20 taon ang nakalipas.
At ipinakasal siya ni Sattan kay Iftekhar Ahmadi ng Rawalpindi
noong 12 taon lang siya.
Namatay si Senyor Iftekhar dalawang taon lang matapos ang kasal.
-Nilason umano siya ni Fareedan. -Mahabaging Diyos!
Pumatay siya sa edad na 14?
-At nanunog sa edad na 16. -Ano'ng ibig mong sabihin?
May bugaw na nagdala sa kanya sa kasa ni Gulfam sa Awadh
kung saan kilala siyang si Jahanara.
Doon niya nasilo ang susunod niyang biktima, si Mohammad Ameen.
Sinunog niya ang kasa at tumakas sila pa-Delhi.
At ito si Senyor Chaudhary.
Lagi siyang nasa Khwabgah.
Sa Benares, siya si Tara,
at umakyat mula sa kusina ni Chaudhary patungong kuwarto nito.
Ang babaeng humahamon sa iyo,
mayroong kasong kriminal sa bawat siyudad.
Gulo ang dala niya at mahirap siyang puksain.
Sayang at wala akong anak na may ganitong kakayahan.
Ngumiti ho kayo.
Fareedan,
di ka maniniwala kung sino'ng bumisita sa iyo.
Si Mallika ng Shahi Mahal.
Ang matandang hukluban talaga.
Alam na niya kung nasaan ang papeles.
Lumingon ka rito.
Ano'ng gagawin ko? Paaalisin ko siya?
-Maghintay siya 'ka mo. -Sige po.
At sabihin mo.
Maganda ba ang mga paa ko?
Sana, oo. Malapit na itong dumikit kay Tiya.
-Opo… -Maganda ang mga paa mo, Fareedan.
Pero may sasabihin ako.
Mas maganda ang leeg mo.
Magandang araw, Tiya.
Bakit ka naparito?
Akala ko… naisip kita, kaya binisita kita.
Kaunting ngiti, Senyora.
Nagpapalitrato ka?
Pero wala nang espasyo sa Khwabgah para sa litrato mo.
Hindi ito para sa Khwabgah,
kundi sa Shahi Mahal.
Litrato nga ng iyong ina, walang puwang doon,
sa iyo pa kaya?
Sabi nila, di lang litrato ang nakukuha ng kahong ito,
kundi pati kaluluwa mo.
Tama ang narinig mo.
Pero wag kang mag-alala.
Matagal nang patay ang iyo.
Kung ayaw mong maniwala, magpalitrato tayo at tingnan mo.
Sige.
Kahit ano para sa iyo, iha.
-Humeira, ikuha mo ng alak si Tiya. -Sige po.
Ni tubig, di ko iinumin sa bahay ng kalaban,
alak pa kaya?
-Wala ka bang tiwala sa akin? -Wala akong tiwala kahit sa anino ko.
Dapat lang.
Anino mo iyon, malamang ay kaugali mo iyon.
Medyo matalino ka.
Papeles ko ito?
Oo.
Kung saan-saan ko hinanap iyan.
Hindi iyan nalalayo sa akin.
May mga laman itong paulit-ulit kong binabasa.
Ibibigay ko ito kay Senyor Cartwright pagbalik niya mula Karachi.
Para mapakulong mo ako nang pitong taon?
Diyos ko!
Pero pag umabot sa pulisya ang mga ito, bitay ang aabutin mo.
Noor ng Rawalpandi, Anokhi ng Awadh,
Tara ng Benares, Jahanaara ng Delhi.
Pindutin mo!
Kung gusto mong maligtas ka,
di dapat mapunta ang papeles ko sa pulisya.
Pag maganda ang litrato ko, ipadala mo sa akin.
Senyora, ngiti ka.
Alam ko, medyo nahuli ako. Di ko mahanap ang bago kong sari.
Wala pa si Cartwright?
-Fatima. -Ano po iyon, Senyora?
Kunin mo ang papeles.
-Ano'ng laman niyan? -Ebidensiya.
Fingerprints ni Mallika.
At pahayag ng isang pulis na di nagpakamatay si Ate Rehana.
Talaga? Patingin nga.
Narito lang iyon.
Walang kahit anong ebidensiya rito.
Fatima, tingnan mo kung paano ako napaniwala ng isang hangal.
Oo, hangal nga ako.
Akala ko, ililigtas mo ako kay Mallika.
Hindi na ito bago sa akin.
Isang beses sinugatan ang mukha ko,
ang kaluluwa ko, ilang beses.
Magdaragdag lang ako ng isa pa sa listahan ng mga traydor.
Sabi nila, pag hindi natutupad ang dasal ng tao, nagkakatotoo ang sumpa nila.
Satto, Phatto, iniisip ko kung dapat pangunahan ni Shama ang pagtatanghal
sa Shahi Mahal sa Huwebes.
-Ako po, Senyora? -Bakit?
Anak ka ni Waheeda, kaya anak na rin kita.
-Gagawin mo ba akong Senyora? -Manahimik ka.
Hanggang pagbalik lang ni Alamzeb.
Hindi ba, Senyora?
Mula ngayon, responsabilidad ko na ang damit at alahas niya.
Senyora…
Gusto kitang kausapin.
At sikipan ninyo ang mga bestida.
Nagtatago na ng ahas sa damit nila ang mga tao ngayon.
Ate, may gusto akong sabihin sa iyo.
Pakisabi, hindi ko matagalan ang pagmumukha niya.
Puwede na akong magsalita?
Napaniwala ako ng Fareedan na iyon.
Nagkamali ako, Ate.
Patawarin mo ako.
Buong buhay ka nang nagkakamali at lagi kitang pinapatawad.
Kung ang turing ko sa iyo
ay gaya ng turing ko sa ate ko, mag-isa na lang ako, di ba?
Sige… Pinapatawad na kita.
Ate…
Nagpapasalamat ako sa iyo.
Basbasan ka nawa ni Allah.
Satto, Phatto, nagbago yata ang panahon?
Parang uminit.
Tingnan mo. Espesyal na seda mula sa Tsina.
-Bagay iyan sa iyo. -Talaga?
Puwede mo iyang ipatahi bilang gharara o kahit sharara.
Titingnan ko sa araw.
-Grabe, itong… -Dito ka pala nagtatago.
Senyor Feroze.
Magandang araw.
Hinahanap kita, Shama.
Nakita ko ang kalesa mo sa labas.
Sumama ka sa akin.
Paumanhin, pero hindi ako makakasama sa iyo ngayon.
Isang buwan ko nang naririnig ito.
Lagi akong lumilisan nang malungkot sa Shahi Mahal.
Ngayon, isasama kita.
Matagal na
simula nang maglaro tayo ng apoy.
Di na puwede iyon, Feroze.
Hindi mo na hawak si Shama.
Ang anak ko ang magiging Senyora ng Shahi Mahal.
Magiging Senyora si Shama?
Wala na si Lajjo. Nakipagtanan si Alamzeb,
nawalan na ng gana si Bibbo at isinuko ko na ang pangarap na ito.
Sino'ng susunod na magiging Senyora? Ang aking Shama.
Kaya tumigil na kayo sa away at nagsanib-puwersa na.
Iisa kami ng dugo, Senyor Feroze.
Madalas, masakit talaga sa paa ang sapatos.
Nakaligtas ako sa sapatos…
pero di sa medyas.
Mag-iiskandalo ka ba?
Di kami manonood, pero pasisikatin ka namin, Senyor Feroze.
Tara, Shama.
-Ang mga tela? -Ipadala mo sa Shahi Mahal.
Tigil, mga puta!
Labas na ang hasang n'yo!
Pareho ko kayong pinakandong dito.
Ano ka ba, Senyor Feroze,
ipagyayabang mo ang 30 segundong iyon?
Baka may mapili kayo, Senyor Feroze?
Espesyal na seda mula Tsina.
Seryoso, Phatto, habang pataba ka nang pataba,
palaki nang palaki ang kurta mo.
Naku! Ang lakas ng ulan, parang pumapalahaw ang kalangitan.
Mukhang may nawasak na mabuting puso.
Balli! Satto, si Balli!
-Balli? -Balli!
Nasaan si Saima?
Magtsaa ka muna, iho. Para mainitan ka.
Kumusta ka?
Mabuti po, Senyora.
Matindi ang ipinataw na kaso ng mga Briton sa iyo.
Kaya natagalan ang pagpapalaya sa iyo.
Patawarin mo ako.
Kasalanan ko iyon.
Senyora…
bigyan mo ulit ako ng tsansang mapakasalan si Saima.
Pangako, magdadala ako ng pera.
Alam kong marami na kayong dinanas na paghihirap dahil sa akin.
Nahirapan nga ako noon.
Una, dahil naaresto ka, at pangalawa…
dahil naglayas si Saima.
Minahal mo siya,
pero ni hindi ka niya mahintay.
Naglayas siya nang gabing iyon.
At… iniwan niya ito.
Iqbal, wag kang lumuha para sa mga makasarili.
-Alam! -Ano iyon?
Buksan mo ang pinto. Gusto kitang makausap.
Abala ako. Kung anuman iyon, sabihin mo na.
Hindi ako papasok sa kuwarto mo, wag ka ring pumasok dito.
Masama pa rin ba ang loob mo?
Di mo ba ako haharapin?
Nakapagpasya na ako.
Mawawala ako nang ilang araw. Di mo pa rin ako pagbubuksan ng pinto?
Paalam.
Tingnan mo ako…
Hayaan mo akong mahulog sa iyo
Handa na akong mag-alab
Gaya ng gamugamo sa apoy
Ingat.
Paano makakapagreklamo ang babae rito…
kung pulis ang nang-abuso?
Matutulungan kita riyan. Sabihin mo sa akin.
Ano'ng maipaglilingkod sa iyo ng Imperial Police?
Ganito.
Nababahala ako sa isang opisyal.
Nangako siyang magsisine kami,
pero panay ang trabaho niya kaya ako na mismo ang bumisita sa kanya.
Ano iyon, Watson?
Hindi, dito ka lang.
-Paumanhin, pero mahalaga ito. -Ano nga iyon?
Nagpadala ang hukbo ng mga bagong ripleng Enfield at bomba
mula Ishapore, gaya ng nais.
Mabuti.
Ilagay sa hilagang kuwartel ng kampo.
Ayokong may magkamali sa seguridad.
Ang pinakamahusay ang pagbantayin.
Dapat may palitan sa bandang 8:30 ng gabi.
Sige po.
Alam, tingnan mo, narito na si Tajdar!
-Kumusta ang biyahe mo? -Napakabuti.
Halika sa kuwarto. May mga regalo ako sa iyo.
Sabi ko na sa iyo di ako papasok sa kuwarto mo.
Alam…
masama pa rin ang loob mo?
Magmamatigas ako hangga't di tapos ang tungkulin mo.
Halika na.
Wag nang isip-bata at akyat na, hihintayin kita.
-As-salaam alaikum. -Kumpirmado na.
Parating na ang mga armas sa kampo.
Alhamdulillah.
Senyor Hamid, handa na tayo. Magsabi ka lang.
Naiintindihan mo ba ang pag-atake sa kampong Briton?
Baka mapatay ka.
Alam ko.
Pero tayo ang papatay ngayon, hindi ang mamamatay.
Kasihan ka nawa.
Ano iyon?
Heto, liham para sa iyo.
Nasaan si Alam?
Di raw siya papasok dito.
Ano'ng nginingiti mo? Ano'ng gagawin ko?
Ano'ng sabi niya? Sumagot ba siya?
Heto. Ito ang sagot niya.
Ano ito, Gurbaksh?
Alam kong ayaw mo sa akin, pero bakit kailangan mong gawin ito?
Di ako nagpunit niyan.
Kung ayaw mong maniwala, tanungin mo siya.
Pero paano ako papasok doon?
Ikaw ba ang pumunit sa liham ko o si Gurbaksh?
Ako.
Winasak mo ang puso ko sa pagpunit nito.
At ang panata mong di pagpasok sa kuwarto ko,
winasak ang puso ko.
-Pero… -Senyorita,
mahalaga ang puso mo, at ang puso ko, hindi.
-Di patas 'yon. -Di mo maunawaan.
Ayaw kong pumasok dito
dahil ayokong makasagabal sa tungkulin mo.
Kung gayon, samahan mo ako.
Pakasalan mo ako.
Ano'ng sabi mo?
Sabi ko, pakasalan mo ako.
Ano…
Pag-iisipan ko.
Pag-iisipan ko at…
-Nakapagpasya na ako. -At?
Pakakasalan kita.
Pero pag-isipan mo ulit.
Di ako marunong magluto.
Tula ang ihahain ko sa iyo sa almusal at tanghalian.
Ayos lang ba iyon?
Oo.
Ito ang mapa ng kampo.
May palitan ng guwardiya nang 8:30 ng gabi.
Anim na minutong walang guwardiya ang mga armas.
May anim na minuto kayong maisagawa ang plano.
Senyor Hamid,
papasok kami rito, at bago sila magpalitan,
aatake kami rito at dito, at lalabas sa likuran.
Tandaan n'yo ang mapang ito.
Uubusin natin ang mga Briton.
-Di tayo mapapatay… -Tayo ang papatay.
Dumating na ang mga granada at baril mula Rawalpindi.
Tara na.
Kumusta si Alam?
Pakisabi, nangungulila ang ate niya.
Masaya ba siya?
Sobra.
Ikakasal kami sa Biyernes.
-John, kumusta? -Mabuti.
Si Balraj. Balraj, si John.
-John. -Masaya akong makilala ka.
Medyo malayo ang Amritsar sa Lahore.
Dalawang oras ang inabot namin.
Pasensiya na. Pero dito na ako nakatira.
Di magkasundo ang ama ko at minamahal ko.
Kaya nagpalit ka ng tirahan.
Di ko mapalitan ang ama ko.
Totoo iyan.
Maganda ang bahay na ito.
Salamat. Bakit di muna kayo maglibot?
Iyon ang gagawin ko.
Sigurado kang ayos mag-imbita ng kaaway rito?
Di ito kasiyahan, bitag ito.
Isipin mo. Maiisip ba ng mga Briton
na ang ginoong malapit nang ikasal
ay magiging kasapi ng rebelyon?
-Hindi. -Ginoong Cartwright.
Handa na kaming pumunta sa kampo.
Umalis na tayo para nakawin ang armas.
Masayang makita kayo, Senyor Cartwright.
-Ako rin. -Welcome.
Pagbati.
Senyor Cartwright, alam mo, walang utang na loob itong si Tajdar.
Yumabong ang pagmamahalan nila dahil sa akin,
pero di ako imbitado.
Paano naman? Nagkatotoo ang pangarap ko dahil sa kasinungalingan mo.
Na makasal kay Alam.
Nasaan ang aking Alamzeb? Wala yata siya rito.
Narito ako para ibigay ang basbas ng buong Heeramandi.
Narito lang siya. Kasama ang mga bisita.
Hahanapin ko siya.
Alamzeb!
Dali!
Zakir, magpaputok ka kung kailangan.
Sige na.
May anim na minuto lang kayo. Bilisan n'yo.
Salamat. Utang na loob namin ito sa iyo.
-Halika. Tara. -Tara.
-Bilis. Kunin n'yo lahat. -Bilisan ninyo.
Heto. Kunin mo ito.
Kunin din ito.
Wag maingay!
Tara. Alis na tayo.
Kaibigan?
Ka Bashir.
Bashir!
Traydor. Binitag niya tayo.
Umalis na tayo.
-Sige na. -Buhatin mo riyan.
Ito lang ang palabas. Tatalon tayo.
Riaz, sige na.
Buhatin mo.
Ingatan mo ang alahas. Bababa ako.
Opo, Senyora.
-Alam! -Ate Fareedan?
Hinahanap kita.
Bakit ka narito?
Matagal na kitang gustong makita.
Basbasan ka nawa ni Allah ng kaligayahan at maikasal.
Galit ka sa akin?
Nagtiwala ako sa iyo, pero niloko mo ako.
Hindi si Tajdar ang nagsulat ng liham, ikaw.
Ano naman? Masaya na ang buhay mo, hindi ba?
Paalam, Ate Fareedan.
Malilimutan mo ang pagkakamali ko, Alam,
pero hindi ang mga ginawa ko.
Tara!
Ingat.
Ginoong Cartwright.
-Umatake ang mga rebelde. -Ano?
Umalis na tayo.
Iiwan mo ako nang madaling-araw, Senyor Cartwright.
Di maganda iyan.
Kailangan kong umalis. Nag-iwan kami ng bitag sa kampo.
Pero ninakaw pa rin ng mga rebelde ang mga armas namin.
Di nag-iwan ng bakas.
Pero may hinala ako.
-Sige, ano iyon? -Sa isang kondisyon.
Binawi ko ang reklamo ko sa aking tiya
para maloko si Mallika.
Pero ituloy mo ang pag-iimbestiga sa kanila ni Zulfikar.
Patawan mo sila ng pinakamabigat na parusa.
Sasang-ayon ka ba?
Oo, pangako. Sabihin mo na.
Amrood Kothi.
Sana, tama ka.
Ano pang ibabalot ko? Amin na.
-Itong panyo? -Huwag!
Dito lang ito sa puso ko.
Narito ang pangalan naming dalawa.
Isusulat niya ang Tajdar-Alam sa langit, kung kaya niya.
Mag-empake ka na.
Darating na si Tajdar, dala ang qaazii.
Pupunta sila sa Murree pagkatapos ng kasal.
Malamig doon. Nasaan ang mga panlamig?
pagkatapos ng kasal. Malamig doon. Nasaan ang mga panlamig?
Pagkatapos ng kasal, huhupa na ang galit ng tatay niya.
Baka tanggapin na niya kami.
Iyan na yata si Taj.
Saan ka pupunta? Diyan ka lang.
Di kayo dapat magkita bago ang kasal.
Gumawa ka ng tsaa para sa Qazi.
-Narito na ang bulaklak? -Oo.
Maghanda na tayo para sa kasal.
Mga minatamis at kakanin…
Magiging masayang araw iyon…
Pulis?
Ano'ng ginagawa n'yo?
Ano'ng ginagawa n'yo rito?
Ano'ng nangyayari?
Imperial Police raid ito.
Naghahanda kami sa kasal, ginoo.
Sige na. May ebidensiya siguro dito.
Sino'ng nagsabi sa mga Briton na aatake tayo?
Mukhang may nagsumbong.
-Baka tinraydor tayo ni Bibbo… -Baliw ka ba?
Alam mo kung ano
ang tinitiis ni Bibbo para masabihan tayo.
Di dapat pagdudahan ang pagiging makabayan niya.
Gurdas.
Buksan n'yo ito. Ako ito, si Rizwan.
Kakahalughog lang ng pulisya sa Amrood Kothi.
At inaresto nila si Alam nang may ebidensiya.
Kalokohan!
Bahay ko iyon. Sa akin iyon.
Paanong si Alam ang inaresto?
Hindi, Balraj.
Bukas, baka ang tatay ko ang arestuhin dahil sa akin.
Baka pati ang lola ko!
Hindi. Mali ito.
-Tajdar, maghunus-dili ka. -Tabi, Nawaz!
-Baka mapahamak ang misyon. -Tumabi ka, Nawaz!
Tajdar, wag kang hangal! wala ka nang magagawa!
Bakit wala? Aamin ako.
Bibitayin ako.
Pero di puwedeng mapahamak si Alam!
Nabaril si Senyor Hamid para dito!
-Wag! -Kasalanan niya.
Tajdar!
Bitawan n'yo ako!
Tajdar.
Sagutin mo ito bago ka umalis.
Bayan o pag-ibig?
Pareho, Senyor Hamid.
Bayan o pag-ibig?
Di sapat na isakripisyo ang buhay mo para mapalaya ang bayan.
Pati ang mga mahal mo, madaramay.
Ginoong Baloch, hindi ako makapaniwalang
natagpuan ang babaeng ito sa mansiyon mo na may ebidensiya,
at sinasabi mong walang kinalaman si Tajdar doon.
Sinisiguro ko, G. Cartwright, walang kinalaman dito si Tajdar.
Sasabihin sa atin ni Tajdar kung may kinalaman siya o wala
pagdating dito ni Alam.
Dalhin siya rito.
Pag hindi siya umamin sa mga kasong ito ngayon,
wala na ring silbi ang relasyon n'yo, ang katapatan n'yo sa Korona.
Di ko na kayo matutulungan.
Alam n'yo ba ang balak ni Heneral Henderson sa mga rebelde?
Saan mo nakuha ang sugat na iyan?
Nasugatan siya sa pangangaso.
Tajdar, kilala mo siya, di ba?
Inaresto siya dahil natagpuan ang baril na ito at ang mapa ng kampo
at mga memo ng Imperial Police sa iyong Amrood Kothi.
-Itong… -Sana alam n'yong mabigat na krimen
ang magrebelde laban sa pamahalaang Briton.
Maniwala ka, Senyor Cartwright, inosente ang anak ko.
Hayaan mo siyang magsalita, Ginoong Baloch.
Paanong inosente ka rito, Tajdar?
-Bahay mo, kuwarto mo… -Pero akin ang mga gamit.
Walang alam si Senyor Tajdar dito.
Si Tajdar ang tinanong ko, hindi ikaw.
May sagot ka na ba, Tajdar?
Ano'ng gusto mong sabihin ko, Ginoong Cartwright?
Abala ako sa negosyo ko sa hotel.
Di ko alam ang ginawa niya noong wala ako.
Pero di ba't pakakasalan mo siya?
Pakakasalan siya?
Walang kinakasal sa tawaif.
Di ba, Papa?
Narinig mo ang sinabi ni Tajdar?
May sasabihin ka ba?
Tingnan mo ako…
Hayaang mahulog sa iyo
Handa akong mag-alab
Gaya ng gamugamo sa apoy
Umalis ka na.
Nagsalin ng Subtitle: Jessica Ignacio